Zmluva o dielo – zhotovenie projektovej dokumentácie

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Zmluva**“)

1. ZMLUVNÉ STRANY

Objednávateľ:

Názov organizácie: **Senior centrum Svätej Kataríny, n.o.**

Sídlo: SNP 26, 972 51 Handlová

IČO: 45 743 975

Zápis: Register neziskových organizácií Okresného úradu Trenčín, reg. č. OVVS/NO/241-9/2014

DIČ: 2024130713

(ďalej len „**Objednávateľ**“)

a

Zhotoviteľ:

Obchodné meno: [●]

Sídlo: [●]

IČO: [●]

Zápis: [●]

IČ DPH: [●]

IBAN: [●]

(ďalej len „**Zhotoviteľ**“)

(Objednávateľ a Zhotoviteľ spoločne ďalej len „**Zmluvné strany**“ a jednotlivo len „**Zmluvná strana**“)

1. PREDMET ZMLUVY
	1. Zhotoviteľ sa zaväzuje, že pre Objednávateľa, za podmienok uvedených v tejto Zmluve, vypracuje a dodá projektovú dokumentáciu pre stavbu [●] (ďalej len „**Stavba**“), pričom rozsah, obsah a forma odovzdania projektovej dokumentácie je bližšie špecifikovaná v prílohe č. 1 tejto Zmluvy (ďalej len „**Dielo**“).
	2. Objednávateľ sa zaväzuje, že riadne (bez vád a nedorobkov) a včas zhotovené Dielo prevezme a zaplatí zaň Zhotoviteľovi odmenu dojednanú v tejto Zmluve a poskytne Zhotoviteľovi dohodnuté spolupôsobenie.
2. OPrávnené osoby
	1. Objednávateľ za účelom komunikácie a rokovaní Zmluvných strán v rámci tejto Zmluvy stanovuje nasledujúce oprávnené osoby vo veciach technických: [●].
	2. Zhotoviteľ za účelom komunikácie a rokovaní Zmluvných strán v rámci tejto Zmluvy stanovuje nasledujúce oprávnené osoby vo veciach technických: [●].
3. Všeobecné podmienky zhotovenia diela
	1. Zhotoviteľ sa zaväzuje pri zhotovovaní Diela vynakladať najvyššiu možnú odbornú starostlivosť, ktorú je možné objektívne požadovať od osôb majúcich odborné skúsenosti s každodenným vykonávaním činností rovnakého alebo obdobného charakteru a rozsahu ako je Dielo. Zhotoviteľ vyhlasuje, že je oprávnený a odborne spôsobilý vykonať Dielo. Zhotoviteľ sa zaväzuje vykonať Dielo vo vlastnom mene, na vlastné náklady a nebezpečenstvo. Zhotoviteľ je povinný chrániť práva a oprávnené záujmy Objednávateľa, konať pritom čestne a svedomite, využívať všetky možnosti technického riešenia a uplatňovať najnovšie odborné poznatky, ktoré podľa svojho presvedčenia pokladá za užitočné v záujme Objednávateľa.
	2. Zhotoviteľ sa zaväzuje pri zhotovovaní Diela dodržiavať všeobecne záväzné právne predpisy Slovenskej republiky vrátane (nie však výlučne) výnosu MZ SR o minimálnych požiadavkách na personálne zabezpečenie a materiálno-technické vybavenie jednotlivých zdravotníckych zariadení č. 09812/2008-OL z 10. 9. 2008, nariadenia, smernice a iné právne akty Európskej únie, technické normy (STN a EN), a to i pokiaľ tieto normy nie sú všeobecne záväzné, podmienky tejto Zmluvy, riadiť sa východiskovými podkladmi Objednávateľa, pokynmi Objednávateľa, zápismi a dohodami Zmluvných strán a vyjadreniami dotknutých verejnoprávnych orgánov a organizácií a dotknutých právnických a fyzických osôb.
	3. Zhotoviteľ sa zaväzuje pri zhotovovaní Diela postupovať tak, aby Dielo bolo vypracované v súlade s požiadavkami na najvyššiu akosť, úplne, jasne, zrozumiteľne, bez akýchkoľvek rozporov a nezrovnalostí, plne využiteľné na Zhotoviteľovi známy účel plánovaný Objednávateľom (príprava a realizácia Stavby).
	4. Dielo nesmie mať žiadne vady, vrátane právnych vád.
	5. Dielo musí byť riadnym podkladom pre získanie príslušných právoplatných povolení pre samotné uskutočnenie Stavby.
	6. Zhotoviteľ vyhlasuje a potvrdzuje, že:
		* 1. sa riadne a detailne oboznámil s podkladmi od Objednávateľa, ako i so všetkými ďalšími skutočnosťami nevyhnutnými k riadnej realizácii Diela;
			2. osobne riadne a detailne preveril a pozná miesto (vrátane miestnych podmienok miesta) realizácie Stavby;
			3. mu bola Objednávateľom poskytnutá všetka súčinnosť pre posúdenie všetkých aspektov realizácie Diela;
			4. mu nie sú známe žiadne skutočnosti, ktoré by mohli viesť k navýšeniu ceny Diela.
	7. Zmluvné strany sa zaväzujú vyvinúť všetko úsilie na vytvorenie potrebných podmienok na realizáciu Diela za podmienok v tejto Zmluve stanovených. Zhotoviteľ sa zaväzuje bezodkladne informovať Objednávateľa o okolnostiach, ktoré môžu mať vplyv na riadne a včasné zhotovenie Diela.
	8. Zhotoviteľ vyhlasuje, že si je vedomý a súhlasí, že sa nemôže odvolávať na chybu alebo konanie v omyle, prípadne na to, že niektoré plnenia nie sú uvedené v Zmluve, pokiaľ tieto chyby alebo omyly nespôsobil Objednávateľ.
	9. Zhotoviteľ je oprávnený na vlastnú zodpovednosť pribrať k zhotovovaniu Diela aj iné osoby (tzv. subdodávateľov) s príslušnou odbornosťou k plneniu Diela, pričom zodpovedá, ako by Dielo plnil sám.
	10. Zhotoviteľ sa zaväzuje, že bude priebeh prác priebežne konzultovať so zástupcom Objednávateľa pre veci technické, najmä je povinný v priebehu spracovania Diela konzultovať architektonické a technické riešenie a navrhované použité materiály. O konečnom riešení v prípade rozdielnych názorov rozhodne Objednávateľ v súlade so všeobecnými záväznými právnymi predpismi a technickými normami.
	11. Zhotoviteľ je povinný v lehote 14 dní pred odovzdaním Diela Objednávateľovi predložiť Objednávateľovi Dielo k vykonaniu kontroly.
	12. Zhotoviteľ sa zaväzuje písomne upozorniť Objednávateľa na nevhodnosť, prípadne neprípustnosť podkladových materiálov, pokynov, vecí, ktoré mu boli odovzdané Objednávateľom, alebo Objednávateľom požadovaných zmien. Ak Objednávateľ bude, i napriek upozorneniu Zhotoviteľa, trvať na použití podkladových materiálov, pokynov a vecí, ktoré Zhotoviteľovi odovzdal, Zhotoviteľ nezodpovedá za škodu v dôsledku toho vzniknutú Objednávateľovi a je oprávnený odmietnuť ich splnenie, ak by sa tým mohol vystaviť správnemu či trestnému postihu.
	13. Zhotoviteľ sa zaväzuje uhradiť Objednávateľovi do 30 dní po tom, ako k tomu bude Objednávateľom písomne vyzvaný, všetky pokuty či ďalšie sankcie, ktoré boli Objednávateľovi vymerané právoplatným rozhodnutím orgánu verejnej správy v súvislosti s porušením povinností Zhotoviteľa stanovených touto Zmluvou, všeobecne záväznými právnymi predpismi, technickými či inými predpismi či rozhodnutiami v súvislosti s vykonávaním Diela Zhotoviteľom. Úhrada bude uskutočnená na účet Objednávateľa uvedená v písomnej výzve.
4. SPOLUPÔSOBENIE A PODKLADY OBJEDNÁVATEĽA
	1. Objednávateľ sa zaväzuje, že poskytne spoluprácu a súčinnosť pri obstaraní podkladov, doplňujúcich údajov, pri zabezpečení vyjadrení a stanovísk, ktorých potreba vznikne v priebehu plnenia tejto Zmluvy a ktoré budú potrebné pre vydanie stavebného povolenia.
	2. Objednávateľ sa zaväzuje, že poskytne Zhotoviteľovi všetky podklady potrebné pre vypracovanie Diela, a to najmä:
		* 1. [●],
			2. [●].
	3. Po dobu omeškania Objednávateľa s poskytnutím potrebnej súčinnosti podľa tejto Zmluvy nie je Zhotoviteľ v omeškaní s odovzdaním Diela.
5. CENA diela A PLATOBNÉ PODMIENKY
	1. Cena Diela je stanovená dohodou Zmluvných strán v celkovej maximálnej výške [●] Eur bez DPH (ďalej len „**Odmena**“).
	2. Zhotoviteľ potvrdzuje, že Odmena v celom rozsahu pokrýva a zahrňuje všetky práce a náklady nevyhnutné pre riadne, kvalitné a včasné vykonanie Diela v rozsahu a za podmienok uvedených v tejto Zmluve a v jej prílohe, vrátane nákladov na poistenie všetkých rizík a vplyvu behom jeho vykonávania, poplatkov a akýchkoľvek ďalších výdavkov spojených s vykonaním Diela. Zhotoviteľ vyhlasuje, že všetky technické, finančné, vecné a ostatné podmienky Diela zahrnul do kalkulácie Odmeny.
	3. Odmena nebude po dobu od uzatvorenia tejto Zmluvy do prevzatia Diela predmetom zvýšenia, pokiaľ táto Zmluva výslovne nestanoví inak. Odmenu možno zmeniť iba v prípade zmeny sadzby dane z pridanej hodnoty.
	4. Zhotoviteľovi vzniká nárok na zaplatenie Odmeny po odovzdaní Diela bez vád a nedorobkov.
	5. Objednávateľ sa zaväzuje uhradiť Zhotoviteľovi Odmenu bezhotovostným prevodom na účet Zhotoviteľa na základe ním vystavenej faktúry doručenej Objednávateľovi. Prílohou tejto faktúry bude protokol v zmysle článku 8.4 tejto Zmluvy.
	6. Faktúry sú splatné v lehote 60 dní od ich prijatia Objednávateľom.
	7. Faktúra musí spĺňať všetky náležitosti daňového dokladu podľa zákona č. 222/2004 Z.z. o dani z pridanej hodnoty znení neskorších predpisov (ďalej len „zákon o DPH“) a ďalej náležitosti účtovného dokladu podľa zákona č. 431/2002 Z.z., o účtovníctve, v znení neskorších predpisov.
	8. Faktúra, ktorá nebude obsahovať náležitostí riadneho daňového dokladu, alebo bude vystavená v rozpore s touto Zmluvou, nebude Objednávateľom uhradená. Objednávateľ je povinný v takom prípade zaslať faktúru späť Zhotoviteľovi, a to najneskôr v lehote splatnosti tejto faktúry. Lehota splatnosti opravenej faktúry začína plynúť znovu od prijatia opravenej faktúry Objednávateľom a Objednávateľ nie je v omeškaní s úhradou.
	9. Platba Odmeny Zhotoviteľovi je považovaná za splnenú dňom odpísania fakturovanej čiastky z účtu Objednávateľa.
	10. Pre prípad omeškania Objednávateľa s úhradou Odmeny dohodli Zmluvné strany úrok z omeškania vo výške 0,03 % z dlžnej sumy denne.
6. udelenie licencie
	1. Zhotoviteľ na základe tejto Zmluvy udeľuje Objednávateľovi k Dielu výhradnú licenciu na každé a akékoľvek použitie Diela alebo jeho časti, najmä na jeho spracovanie, spojenie s iným dielom, zaradenie do databázy, vyhotovenie jeho rozmnoženiny, verejné rozširovanie jeho originálu alebo jeho rozmnoženiny prevodom vlastníckeho práva, vypožičaním, nájmom, jeho uvedenie na verejnosti verejným vystavením jeho originálu alebo rozmnoženiny, jeho verejným vykonaním, jeho verejným prenosom, a na jeho zmeny (ďalej len „**výhradná licencia**“).
	2. Zhotoviteľ udeľuje Objednávateľovi výhradnú licenciu v neobmedzenom rozsahu, tzn. územne a vecne v neobmedzenom rozsahu.
	3. Zhotoviteľ udeľuje Objednávateľovi výhradnú licenciu až do doby zániku majetkových práv Zhotoviteľa k Dielu v zmysle ustanovenia § 32 ods. 1 zákona č. 185/2015 Z. z. autorský zákon v znení neskorších predpisov (ďalej len „**autorský zákon**“).
	4. Objednávateľ je oprávnený udeliť sublicenciu na použitie Diela v rozsahu licencie podľa tejto Zmluvy, s čím Zhotoviteľ vyjadruje svoj súhlas. Objednávateľ je oprávnený postúpiť výhradnú licenciu na použitie Diela podľa tejto Zmluvy, s čím Zhotoviteľ vyjadruje svoj súhlas a Objednávateľ sa zaväzuje bez zbytočného odkladu informovať Zhotoviteľa o osobe postupníka.
	5. Zhotoviteľ vyhlasuje a zodpovedá za to, že je osobou oprávnenou vykonávať k Dielu výhradné majetkové práva Zhotoviteľa v zmysle § 19 autorského zákona.
	6. Zhotoviteľ vyhlasuje a zodpovedá za to, že k Dielu, resp. k jeho časti je oprávnený udeliť licenciu a ostatné oprávnenia v rozsahu podľa tejto Zmluvy, a že mu nie sú známe žiadne práva tretích osôb, ktoré by bránili Objednávateľovi v použití Diela alebo jeho časti podľa tejto Zmluvy. Ak sa preukáže uvedené vyhlásenie ako nepravdivé, je Zhotoviteľ uvedenú právnu vadu na vlastné náklady bezodkladne odstrániť. Ak sa preukáže uvedené vyhlásenie ako nepravdivé, Zhotoviteľ zodpovedá Objednávateľovi za akúkoľvek škodu tým spôsobenú.
	7. Ak obsah a povaha Diela predpokladá udelenie licencie/í potrebnej/ých na riadne použitie Diela od tretej strany, Zhotoviteľ sa zaväzuje bez zbytočného odkladu uzatvoriť licenčnú, alebo inú obdobnú zmluvu s treťou stranou, ktorá je nositeľom práv k takému dielu, aby Objednávateľ mohol Dielo podľa tejto Zmluvy riadne užívať.
7. TERMín PLNENIA, odovzdanie diela
	1. Zhotoviteľ sa zaväzuje vypracovať a dodať Dielo najneskôr do 120 kalendárnych dní od doručenia písomnej výzvy kupujúceho poštou a/alebo e-mailom.
	2. Dodanie Diela je splnené jeho riadnym vypracovaním a odovzdaním Objednávateľovi.
	3. Dielo, resp. časti Diela, ktoré sú povahou spôsobilé k odovzdaniu, budú odovzdané Objednávateľovi v mieste jeho sídla k rukám zodpovedného zástupcu v zmluvných veciach.
	4. O odovzdaní a prevzatí Diela bude medzi Zmluvnými stranami spísaný protokol o odovzdaní a prevzatí Diela, v ktorom budú dokumentované a uvedené tieto základné údaje:
		* 1. Označenie Diela (časti Diela), identifikácia Objednávateľa a Zhotoviteľa;
			2. dátum uzatvorenia Zmluvy;
			3. prehlásenie o úplnosti a komplexnosti Diela (jeho časti), príp. uvedenie drobných vád a nedorobkov, ktoré samy o sebe alebo v spojitosti s inými nebránia užívaniu Diela (jeho časti), ako aj spôsob a termíny ich odstránenia;
			4. prehlásenie Objednávateľa, že Dielo (jeho časť) preberá;
			5. dátum odovzdania a prevzatia Diela (jeho časti);
			6. zoznam prevzatej dokumentácie;
			7. dátum a miesto spísania protokolu;
			8. mená a podpisy oprávnených zástupcov Objednávateľa a Zhotoviteľa.
	5. Ak Objednávateľ odmietne Dielo (jeho časť) pre vady či nedorobky prevziať, uvedie v protokole o odovzdaní a prevzatí aj dôvody, pre ktoré ho odmieta prevziať. Ak Objednávateľ prevezme Dielo (jeho časť) a prípadné vady Diela budú zistené dodatočne, je Zhotoviteľ povinný v rámci reklamácie tieto vady odstrániť najneskôr do 15 dní odo dňa, kedy na nich Objednávateľ Zhotoviteľa písomne upozornil.
8. ZÁRUČNÁ DOBA, ZODPOVEDNOSŤ ZA VADY
	1. Zhotoviteľ zodpovedá za vady, ktoré má Dielo v čase jeho odovzdania Objednávateľovi. Za vady vzniknuté po odovzdaní Diela zodpovedá iba vtedy, ak boli spôsobené porušením jeho povinností.
	2. Zhotoviteľ sa zväzuje, že Dielo bude mať po dobu stanovenú (záručná doba) vlastnosti vyplývajúce z tejto Zmluvy, t.j. najmä vlastnosti uvedené vo všeobecne záväzných právnych predpisoch, technických a iných normách, predpisoch a rozhodnutiach, ktoré sa k Dielu vzťahujú, a to i pokiaľ tieto normy nie sú všeobecne záväzné, inak vlastnosti obvyklé, vyplývajúce z účelu Diela. Zhotoviteľ najmä zodpovedá za správnosť, celistvosť, úplnosť Diela a za technickú, architektonickú a ekonomickú úroveň Diela (projektovej dokumentácie) vrátane toho, aký bude vplyv Stavby na životné prostredie a za špecifikáciu všetkých prác, dodávok a služieb spojených s realizáciou Stavby. Ak Dielo nemá vyššie uvedené vlastnosti, má vady.
	3. Zhotoviteľ poskytuje Objednávateľovi záruku na zhotovené Dielo (jeho časti) na celú dobu, po ktorú bude Dielo realizované s tým, že záručná doba skončí uplynutím 24 kalendárnych mesiacov po právoplatnosti rozhodnutia o kolaudácii Stavby ako celku.
	4. Zhotoviteľ nezodpovedá za vady Diela, ak tieto vady boli spôsobené odovzdaním nevhodných alebo neúplných podkladov a pokynov od Objednávateľa a ak, Zhotoviteľ na ne Objednávateľa upozornil a Objednávateľ napriek tomu na ich použití alebo vykonaní trval.
	5. V prípade vykonávania niektorej časti Diela prostredníctvom subdodávateľa zodpovedá Zhotoviteľ Objednávateľovi ako by Dielo vykonával sám.
	6. Pre prípad vady Diela dojednávajú Zmluvné strany právo Objednávateľa požadovať a povinnosť Zhotoviteľa poskytnúť bezplatné odstránenie vady. Zhotoviteľ sa zaväzuje prípadné vady Diela odstrániť bez zbytočného odkladu po uplatnení oprávnenej reklamácie Objednávateľom.
	7. Objednávateľ je povinný bezodkladne oznámiť Zhotoviteľovi zistené vady Diela, a to písomnou formou prípadne emailom na adresu [●] s presným popisom zistených vád. Zhotoviteľ bez zbytočného odkladu, najneskôr v lehote do 3 pracovných dní od doručenia reklamácie, prerokuje s Objednávateľom reklamovanú vadu Diela a spôsob jej odstránenia. Ak neodstráni Zhotoviteľ vady Diela v primeranej lehote, najneskôr do 15 kalendárnych dní od ich reklamácie Objednávateľom, môže Objednávateľ požadovať primeranú zľavu z Odmeny. Nárok Objednávateľa uplatniť voči Zhotoviteľovi v tejto Zmluve dojednanú zmluvnú pokutu tým nezaniká.
	8. Zhotoviteľ zodpovedá za škodu, ktorá vznikne Objednávateľovi v súvislosti s použitím Diela, ak ním zhotovené Dielo má vady podľa bodu 9.2 tejto Zmluvy.
9. POistenie zhotoviteľa
	1. Zhotoviteľ sa zaväzuje uzavrieť poistnú zmluvu pre prípad vzniku poistnej udalosti súvisiacej s vykonávaním Diela, a to najmä a minimálne v rozsahu:
		* 1. poistenie zodpovednosti za škody spôsobené činnosťou Zhotoviteľa pri vykonaní Diela v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších právnych predpisov, a to na limit poistného plnenia minimálne [●] EUR za jednu poistnú udalosť. Poistenie sa súčasne musí vzťahovať na prípady vyplývajúce z chyby alebo opomenutia v projektovej dokumentácii, ktorá z tohoto dôvodu nebude zodpovedať požiadavkám uvedeným v tejto Zmluve, a to na limit poistného plnenia minimálne[●] EUR,
			2. poistenie zodpovednosti za škodu spôsobenú prevádzkovou činnosťou (tzv. poistenie zodpovednosti za škody spôsobené tretím osobám), a to na limit poistného plnenia minimálne [●] Eur za jednu poistnú udalosť.
	2. Zhotoviteľ predloží a odovzdá Objednávateľovi kópie platných a účinných poistných zmlúv podľa tohto článku tejto Zmluvy najneskôr do 14 kalendárnych dní po podpise tejto Zmluvy. Zhotoviteľ sa ďalej zaväzuje riadne a včas plniť všetky záväzky z týchto poistných zmlúv pre neho plynúce po celú dobu trvania tejto Zmluvy. Zhotoviteľ predloží doklad o trvaní požadovaného poistenia Objednávateľovi kedykoľvek za trvania tejto Zmluvy do 7 kalendárnych dní od výzvy Objednávateľa.
	3. Zhotoviteľ sa zaväzuje pokračovať v poistení (alebo dojednať tzv. udržiavacie poistenie) v rozsahu podľa bodu 10.1 tejto Zmluvy tiež minimálne 3 roky po ukončení realizácie plnenia tejto zmluvy. V prípade zmeny poisťovateľa je Zhotoviteľ povinný dojednať retroaktívne poistné krytie s dátumom účinnosti zhodným s podpisom tejto Zmluvy.
	4. Ak je touto Zmluvou požadované poistenie zodpovednosti požadované príslušnou profesijnou organizáciou Zhotoviteľa, ustanovenie o povinnosti predložiť doklady preukazujúce jeho existenciu sa nepoužijú.
10. Zmluvné pokuty
	1. Objednávateľ je oprávnený požadovať od Zhotoviteľa zaplatenie zmluvnej pokuty vo výške stanovenej v tomto článku tejto Zmluvy v prípade nasledovných porušení povinností Zhotoviteľa:
		* 1. 0,2 % zo Zmluvnej ceny bez DPH, ak Zhotoviteľ nedokončí Dielo v termíne podľa bodu 8.1 tejto Zmluvy, a to za každý aj začatý deň omeškania,
			2. 0,1 % zo Zmluvnej ceny bez DPH, ak Zhotoviteľ nepristúpi k odstraňovaniu vád Diela alebo neodstráni vady Diela v súlade s článkom 9 tejto Zmluvy, a to za každý aj začatý deň omeškania,
			3. 10 % zo Zmluvnej ceny bez DPH, za každé jednotlivé porušenie ktorejkoľvek povinnosti Zhotoviteľa podľa článku 10 tejto Zmluvy,
			4. 10 % zo Zmluvnej ceny bez DPH, za každé jednotlivé porušenie ktorejkoľvek povinnosti Zhotoviteľa podľa bodu 14.1 tejto Zmluvy,
			5. 10 % zo Zmluvnej ceny bez DPH, ak časť Diela porušuje práva tretích osôb vyplývajúce z ich autorských práv alebo iných práv duševného vlastníctva, za každé jednotlivé porušenie,
	2. Zhotoviteľ je povinný zmluvnú pokutu na základe požiadavky Objednávateľa zaplatiť do 30 dní od jej uplatnenia Objednávateľom. Zaplatením akejkoľvek zmluvnej pokuty nie je dotknutá povinnosť Zhotoviteľa nahradiť Objednávateľovi v celom rozsahu škodu (vrátane ušlého zisku) za príslušné porušenie povinnosti. Požiadavka na zaplatenie zmluvnej pokuty ani jej zaplatenie Zhotoviteľom nezbavuje Zhotoviteľa povinností, ktorých splnenie je zabezpečené zmluvnou pokutou, ak nejde o prípad, ak Objednávateľ z dôvodu ich porušenia od tejto Zmluvy odstúpil.
	3. Zmluvné strany vyhlasujú, že výška zmluvných pokút dojednaných v tejto Zmluve nie je v rozpore s dobrými mravmi ani poctivým obchodným stykom, nakoľko pri rokovaní o výške každej jednotlivej zmluvnej pokuty prihliadli na hodnotu a význam touto zmluvnou pokutou zabezpečovanej zmluvnej povinnosti.
11. ZMENA záväzku
	1. Zhotoviteľ sa zaväzuje, že pristúpi na zmenu záväzku v prípadoch, kedy sa po uzavretí tejto Zmluvy zmenia východiskové podklady rozhodujúce pre uzavretie tejto Zmluvy, Objednávateľ nezabezpečí spolupôsobenie podľa článku 5 tejto Zmluvy alebo vzniknú nové požiadavky Objednávateľa.
	2. V prípadoch podstatnej zmeny východiskových podkladov dodaných Objednávateľom, pri podstatnej zmene dohodnutého technického riešenia, alebo pri zmene požiadaviek Objednávateľa je Objednávateľ povinný pristúpiť na zmenu Zmluvy, kde sa upravia termíny odovzdania Diela a Odmena podľa rozsahu potrebných zmien.
12. trvanie zmluvy
	1. Táto Zmluva nadobúda platnosť a účinnosť dňom podpísania oboma Zmluvnými stranami.
	2. Táto Zmluva sa uzatvára na dobu určitú do uplynutia záručnej doby na Dielo v zmysle tejto Zmluvy.
	3. Objednávateľ môže túto Zmluvu kedykoľvek vypovedať. Výpovedná doba je dva mesiace a začína plynúť prvým dňom mesiaca nasledujúceho po mesiaci, v ktorom je výpoveď doručená. Zhotoviteľ má nárok na primeranú časť Odmeny za časť Diela riadne vyhotoveného a odovzdaného Objednávateľovi do skončenia tejto Zmluvy.
13. Záverečné ustanovenia
	1. Mlčanlivosť
		1. Každá Zmluvná strana, ktorá získa Dôverné informácie prináležiace druhej Zmluvnej strane (ďalej len „**Príjemca**“), sa týmto zaväzuje, že zachová mlčanlivosť o získaných Dôverných informáciách a neposkytne ich žiadnej osobe ani ich nepoužije pre svoj vlastný prospech alebo v prospech akejkoľvek inej osoby. Príjemca je však oprávnený Dôverné informácie poskytnúť (i) tým svojim orgánom, zamestnancom, pridruženým spoločnostiam, zástupcom a poradcom, od ktorých sa vyžaduje, aby disponovali takýmito informáciami v súvislosti s touto Zmluvou a transakciami ňou predpokladanými (ďalej len „**Oprávnené osoby**“), ako aj (ii) ostatým osobám, ktorým sa informácie musia poskytovať v súlade s príslušnými právnymi predpismi. Príjemca, ktorý sprístupní Dôverné informácie svojim Oprávneným osobám, je povinný informovať tieto osoby o dôvernej povahe týchto informácií a zaviazať ich, aby zachovávali dôvernosť týchto informácií v súlade s touto Zmluvou.
		2. V prípade ukončenia tejto Zmluvy a na žiadosť Zmluvnej strany, ktorá poskytla Dôverné informácie Príjemcovi, tento ich okamžite zničí alebo ich vráti Zmluvnej strane, ktorá mu informácie poskytla, spolu so všetkými kópiami, ktoré vlastní, s výnimkou tých častí Dôverných informácií, ktoré sú súčasťou analýz, zostáv, štúdií alebo iných dokumentov, ktoré vyhotovil Príjemca alebo jeho Oprávnené osoby a ktoré Príjemca buď zničí alebo si ich ponechá s tým, že uchová ich dôvernosť v súlade s touto Zmluvou.
		3. Ak je Príjemca zo zákona povinný zverejniť akékoľvek Dôverné informácie, musí to okamžite oznámiť Zmluvnej strane, ktorá mu tieto informácie poskytla a umožniť jej domáhať sa neodkladného opatrenia alebo iného vhodného prostriedku na ochranu dôvernosti predmetných informácií. V každom prípade Príjemca zverejní len tú časť Dôverných informácií, ktorú musí zverejniť na základe zákona.
		4. Pre účely tohto článku, „**Dôverné informácie**“ znamenajú všetky informácie týkajúce sa ktorejkoľvek Zmluvnej strany, ktorejkoľvek spriaznenej strany Zmluvnej strany alebo ich aktivít, ktoré sú prezentované či už písomnou alebo ústnou formou, vrátane analýz, zostáv, štúdií alebo iných dokumentov, ktoré obsahujú tieto informácie a všetky informácie týkajúce sa obsahu tejto Zmluvy a ňou zamýšľaných transakcií, s výnimkou informácií, ktoré (a) sú alebo sa stanú verejne známe inak ako zverejnením zo strany Príjemcu alebo jeho Oprávnených osôb, (b) Príjemca získa z iného zdroja ako od Zmluvnej strany poskytujúcej informácie, alebo (c) sú zverejnené Zmluvnou stranou, ktorej sa týkajú, alebo ich zverejnenie táto Zmluvná strana písomne schválila.
	2. Oznámenia
		1. Ak je v tejto Zmluve stanovený osobitný spôsob komunikácie vo vzťahu k určitej záležitosti, tento spôsob komunikácie je pre Zmluvné strany záväzný bez ohľadu na tento článok. Všetky ostatné oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:
			1. budú doručované osobne, pri prijatí alebo odmietnutí prevzatia;
			2. budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu; alebo
			3. budú doručované kuriérskou službou alebo ako doporučená zásielka, prevzatím, odmietnutím prevzatia alebo prvý pracovný deň po tom, čo kuriérska služba alebo pošta vráti komunikáciu odosielajúcej strane ako nedoručiteľnú.
		2. Všetky oznámenia, žiadosti, požiadavky a ostatná komunikácia budú adresované na príslušné adresy Zmluvných strán uvedené v záhlaví tejto Zmluvy alebo na také iné adresy alebo čísla, ktoré si Zmluvné strany navzájom oznámia podľa tohto článku.
	3. Vyššia moc

Zmluvné strany nezodpovedajú za úplné alebo čiastočné nesplnenie záväzkov vyplývajúcich z tejto Zmluvy, ak takéto neplnenie nastalo v dôsledku vyššej moci, a to najmä okolnosťami ako požiar, povodeň, zemetrasenie, vojenské akcie, útoky ako aj štátne alebo vládne nariadenia alebo rozhodnutia priamo vplývajúce na plnenie tejto Zmluvy, a to za predpokladu, že tieto okolnosti majú priamy vplyv na plnenie tejto Zmluvy a boli mimo kontroly strán a nemohli byť predvídané ani nebolo možné vyhnúť sa im. Zmluvná strana, ktorá nie je schopná splniť záväzky vzhľadom na spomínané okolnosti, bude o tom písomne informovať druhú Zmluvnú stranu bezodkladne po začiatku pôsobenia takýchto okolností.

* 1. Započítanie a postúpenie
		1. Zhotoviteľ nie je oprávnený jednostranne započítať svoju pohľadávku voči Objednávateľovi so žiadnou pohľadávkou Objednávateľa voči Zhotoviteľovi a ani takúto svoju pohľadávku postúpiť akejkoľvek tretej osobe alebo k nej zriadiť akékoľvek vecné právo tretej osoby.
		2. Objednávateľ je oprávnený jednostranne započítať svoju pohľadávku voči Zhotoviteľovi s akoukoľvek pohľadávkou Zhotoviteľa voči Objednávateľovi a takúto svoju pohľadávku postúpiť akejkoľvek tretej osobe alebo k nej zriadiť akékoľvek vecné právo tretej osoby, a to aj bez súhlasu Objednávateľa.
	2. Úplná dohoda

Zmluvné podmienky uvedené v tejto Zmluve, vrátane jej príloh, predstavujú úplnú dohodu medzi Zmluvnými stranami a nahrádzajú všetky predchádzajúce dohody a dohovory, či už ústne alebo písomné, medzi Zmluvnými stranami súvisiace s predmetom tejto Zmluvy.

* 1. Dodatky

Zmeny a doplnenia tejto Zmluvy môžu byť robené len v písomnej forme, očíslovanými dodatkami.

* 1. Oddeliteľnosť

Každé ustanovenie tejto Zmluvy sa, pokiaľ je to možné, vykladá tak, aby bolo platné a vymáhateľné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov neplatné alebo nevymáhateľné, nedotkne sa to ostatných ustanovení tejto Zmluvy, ktoré budú i naďalej v plnom rozsahu platné a vymáhateľné. V prípade takejto neplatnosti alebo nevymáhateľnosti budú Zmluvné strany v dobrej viere rokovať, aby sa dohodli na úpravách alebo dodatkoch k tejto Zmluve, ktoré sú potrebné na realizáciu zámerov tejto Zmluvy a ktoré si vyžaduje takáto neplatnosť alebo nevymáhateľnosť.

* 1. Rozhodné právo

Táto Zmluva sa riadi a vykladá podľa práva Slovenskej republiky.

* 1. Spory

Všetky spory, ktoré vyplynú z tejto Zmluvy alebo ktoré s ňou budú súvisieť, budú riešené príslušným všeobecným súdom Slovenskej republiky.

* 1. Rovnopisy

Táto Zmluva sa vyhotovuje v slovenskom jazyku v dvoch rovnopisoch, pričom každá Zmluvná strana dostane jeden rovnopis tejto Zmluvy.

* 1. Zmluvná voľnosť

Zmluvné strany týmto vyhlasujú, že ich zmluvná voľnosť nie je obmedzená, túto Zmluvu uzatvárajú slobodne a vážne, prejavy ich vôle sú zrozumiteľné a určité, nekonajú v tiesni ani za nápadne nevýhodných podmienok, obsahu tejto Zmluvy porozumeli v plnom rozsahu, súhlasia s ňou a na znak toho ju podpisujú.

Auditná doložka

Zhotoviteľ je povinný strpieť výkon kontroly / auditu súvisiaceho s dodaným Dielom, prácami a službami kedykoľvek počas platnosti a účinnosti zmluvy o poskytnutí nenávratného finančného príspevku, pre projekt: „[●]“ **KÓD ITMS: [●]**, a to oprávnenými osobami a poskytnúť im všetku potrebnú súčinnosť. Oprávnené osoby sú:

MZ SR a nim poverené osoby,

Útvar následnej finančnej kontroly a nimi poverené osoby,

Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,

orgán auditu, jeho spolupracujúce orgány a nimi poverené osoby,

splnomocnení zástupcovia Európskej komisie a Európskeho dvora audítorov,

osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_

[Objednávateľ] [Zhotoviteľ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[meno] [meno]

[funkcia] [funkcia]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[meno] [meno]

[funkcia] [funkcia]

1. Rozsah, obsah a forma odovzdania projektovej dokumentácie